laion/Wikipedia-Exotic huggingface dataset:
נגרג'ונה

נגרג'ונה (בדוואנגרי: नागार्जुन; חי בסביבות 150–250 לספירה) היה פילוסוף הודי, מההוגים הבודהיסטים המשפיעים ביותר מלבד גאוטמה בודהה עצמו. נגרג'ונה ייסד את אסכולת ה"מאדהיאמקה" (דרך האמצע) ונחשב דמות משמעותית בקידום ובפיתוח של זרם המהאיאנה בראשיתו. המאדהיאמקה הגיעה לסין בשם אסכולת שלוש המסות ("סנלון"). מיוחס לו גם פיתוח הפילוסופיה של סוטרות הפרג'נאפארמיטה. היה מקורב לאוניברסיטה הבודהיסטית של נלנדה. על פי תורתו, אין זו אלא טעות או אשליה להבין את עולם התופעות כתוצר של מהויות קבועות ונצחיות שניתן להביט בהן ולהגדירן. העולם, על פי תורתו, הוא ריק, שונייטא (Śūnyatā), מונח קרוב למילה סוּניה (אפס). המונח ריקות בו עשה שימוש איננו מעיד על ואקום או על חוסר, אלא על צורת התבוננות מסוימת מאוד על המציאות, צורת התבוננות אשר רואה בעולם מרחב אקולוגי אחדותי נטול מושגים והבחנות. אופי כזה של ראייה, הוא סבר, אמור להוביל את המתאמן הבודהיסטי, אל ההכרה כי הפער בינו לבין עולם האובייקטים הוא פער פיקטיבי ולכן תחושת הסבל או היעדר הסיפוק שבקיום הם בחזקת אשליה. נגרג'ונה הבין כי תפיסת עולם כזו מחייבת את התמוססותו של הסובייקט בעולם האמפירי ומכאן שלדעתו, לדבר על עצמיות כמומנט קבוע ובלתי משתנה הוא דיבור חסר משמעות. נאגארג'ונה, שירת השורש של דרך האמצע, תרגם מסנסקריט: אביתר שולמן. הוצאת כרמל, 2010. אביתר שולמן, על הריקות במלואה: הגותו של נגרג’ונה לאור הYukti-sastikâ-karikâ והSûnyatâ-saptati, חיבור לשם קבלת תואר דוקטור, האוניברסיטה העברית, 2008. שלמה בידרמן, ‏פילוסופיה הודית: קווי יסוד, סדרת אוניברסיטה משודרת, בהוצאת משרד הביטחון – ההוצאה לאור מדיה וקבצים בנושא נגרג'ונה בוויקישיתוף מרכז לזרם מתורתו דרור בורשטיין, "שירת השורש של דרך האמצע" מאת נאגארג'ונה | היש איננו והאין ישנו, באתר הארץ, 15 בדצמבר 2010 Nāgārjuna, באנציקלופדיית סטנפורד לפילוסופיה נגרג'ונה, באתר אנציקלופדיה בריטניקה (באנגלית) נאגארג'ונה (המאה ה-2), דף שער בספרייה הלאומית ערך זה הוא קצרמר בנושא פילוסופיה. אתם מוזמנים לתרום לוויקיפדיה ולהרחיב אותו.
עונת 2011/2012 בסרייה א'

עונת 2011/2012 בסרייה א' הייתה העונה ה-110 של התחרות אורגנה על ידי Lega Serie A. המשחקים החלו ב-9 בספטמבר 2011 והסתיימו ב-13 במאי 2012. בליגה השתתפו 20 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו. אטאלנטה, רובור סיינה ונוברה היו הקבוצות שעלו מהליגה השנייה. יובנטוס זכתה באליפות הליגה בפעם ה-28 בתולדות המועדון. במהלך העונה הקבוצה לא הפסידה אף משחק ליגה. בסיום העונה, ב-11 באוגוסט 2012 נערך משחק של הסופר קאפ האיטלקי בו יובנטוס ניצחה 4:2 את נאפולי וזכתה בגביע. בסיום העונה לסרייה ב' ירדו לצ'ה, נוברה וצ'זנה. במקום הקבוצות שירדו, לסרייה א' העפילו פסקארה, טורינו וסמפדוריה. תוך הורדת 6 נקודות זלאטן איברהימוביץ',שוודיה שוודיה, שחקנה של מילאן כבש 28 שערים וזכה בתואר מלך השערים. התאחדות הכדורגל האיטלקית העניקה פרס לכדורגלן השנה לאנדראה פירלו, יובנטוס בנוסף לכך, נבחרה קבוצת השנה: ערך מורחב – הרכב העונה בליגה האיטלקית מדיה וקבצים בנושא עונת 2011/2012 בסרייה א' בוויקישיתוף נתונים מאתר rsssf נתונים מפורטים מאתר bdfutbol
מרי או'בריאן

מרי או'בריאן (באנגלית: Mary F. O’Brien) היא קצינה בדימוס בדרגת לוטננט גנרל בחיל האוויר של ארצות הברית. שירתה כראש אגף פיקוד, שליטה, תקשורת, מחשבים/סייבר וקצינת המידע הראשית במטות המשולבים. או'בריאן סיימה ב-1989 תואר ראשון בכימיה מאקדמיית חיל האוויר של ארצות הברית. היא הוכשרה כקצינת מודיעין ושירתה בכנף ההפצצה השביעית, בכנף ההפצצה השנייה ובטייסת מודיעין האוויר 608 של חיל האוויר השמיני. שימשה סגנית מפקד טייסת המודיעין האוויר 607 של חיל האוויר השביעי המוצב בקוריאה הדרומית. לאחר מכן מילאה תפקידים במטה חיל האוויר, היא שהתה בבניין הפנטגון בעת פיגועי 11 בספטמבר והתרסקות טיסה 77 של אמריקן איירליינס על הבניין. בשנים 2002–2004 פיקדה על טייסת המודיעין 22. לאחר לימודים במכללת המלחמה של חיל האוויר שירתה במטות המשולבים כקצינת מודיעין והערכה וראש מחלקת יכולות עתידיות באגף המודיעין. ביוני 2008 מונתה למפקדת להק המודיעין, ריגול וסיור 691 המוצב בבסיס חיל האוויר המלכותי מנווית' באנגליה. באוגוסט 2010 מונתה לקצינת המודיעין, ריגול וסיור של פיקוד החלל של חיל האוויר. ביוני 2011 מונתה למפקדת כנף הסיור והריגול 70 של חיל האוויר. ביולי 2013 מונתה לסגנית מפקד הסוכנות למודיעין, ריגול וסיור של חיל האוויר. לאחר שקודמה לדרגת בריגדיר גנרל, מונתה ביוני 2014 לקצינת המודיעין של כוח הסיוע הביטחוני הבינלאומי וסגנית לענייני מודיעין של כוחות ארצות הברית באפגניסטן. ביולי 2015 מונתה לקצינת המודיעין של פיקוד הסייבר של ארצות הברית. במאי 2017 מונתה למפקדת חיל האוויר ה-25 של ארצות הברית בדרגת מייג'ור גנרל. היא שירתה בתפקיד עד אוגוסט 2019 כאשר הוחלפה על ידי טימותי יו. בנובמבר 2019 הועלתה לדרגת לוטננט גנרל ומונתה לראש אגף המודיעין, מעקב, סיור ומבצעי סייבר במטה חיל האוויר במקום ורהלין ג'יימיסון. באוגוסט 2022 מונתה לראש אגף פיקוד, שליטה, תקשורת, מחשבים/סייבר וקצינת המידע הראשית במטות המשולבים. שירתה בתפקיד זה עד דצמבר 2023. או'בריאן בעלת תואר שני בניהול ארגוני מאוניברסיטת ג'ורג' וושינגטון. היא בוגרת המכללה לפיקוד ומטה של חיל האוויר, ובעלת תואר שני בהצטיינות בלימודי אסטרטגיה ממכללת המלחמה של חיל האוויר, בוגרת מכללת המלחמה הלאומית. בוגרת קורס בכירים לביטחון לאומי באוניברסיטת ג'ורג' וושינגטון ותוכנית הבכירים לביטחון לאומי ובינלאומי באוניברסיטת הרווארד. או'בריאן נשואה לקצין בדימוס בחיל הנחתים של ארצות הברית והם הורים לבת ובן. מדיה וקבצים בנושא מרי או'בריאן בוויקישיתוף ביוגרפיה באתר חיל האוויר של ארצות הברית A Military Mother, and Christmas Day in Afghanistan, ‏brainchildmag.com, ‏23 בדצמבר 2015
המכביה השלוש-עשרה

המכביה השלוש-עשרה הייתה אירוע ספורט המוני יהודי, שנערך בישראל, ביולי 1989, כחלק מסדרת אירועי המכביה. במכביה זו השתתפו כ-4,400 ספורטאים מ-45 מדינות ב-28 ענפי ספורט. לראשונה במסגרת המכביה, יהודים מחלק ממדינות הגוש הקומוניסטי במזרח אירופה השתתפו בתחרויות. ספורטאים מברית המועצות הורשו להשתתף במשחקי המכביה, וספורטאים מהונגריה וליטא השתתפו לראשונה מאז מלחמת העולם השנייה. זו הייתה התחרות הבינלאומית הראשונה, שבה ספורטאים מליטא ייצגו את מדינתם תחת דגלם מאז הכיבוש הסובייטי, והוכרו על ידי הוועד האולימפי הבינלאומי. טקס הסיום של המכביה נערך ברחבת הכותל המערבי בפעם הראשונה. לראשונה השתתפו ספורטאים מהמדינות הבאות: הונג קונג הונג קונג ברית המועצות ברית המועצות דרום קוריאה דרום קוריאה סינגפור סינגפור נשים הולנד הולנד 2 - 1 שאר העולם (קבוצה מעורבת) ארגנטינה ארגנטינה 10 - 4 ישראל ישראל גברים ישראל ישראל 2 - 1 בלגיה בלגיה הולנד הולנד 0 - 0 אוסטרליה אוסטרליה התחרות נערכה במתנ"ס תל כביר. נשים קרב רב אישי - כרמית בוריאן ישראל ישראל גברים קרב רב אישי - רון קפלן ישראל ישראל התחרויות נערכו בכנרת נשים זוגות כפולים 2000 מטר - ארצות הברית ארצות הברית ו-בריטניה בריטניה 8.17 דקות - איטליה איטליה ו-ישראל ישראל 8.31 דקות - ישראל ישראל ו-ישראל ישראל 8.53 דקות גברים סקיף יחיד 2000 מטר - עומר קפלוק ישראל ישראל 8.18 דקות זוגות 2000 מטר עם הגאי - ארצות הברית ארצות הברית 7.52 דקות - ישראל ישראל 8.01 דקות רביעייה 2000 מטר ללא הגאי - ארצות הברית ארצות הברית 6.42 דקות - קנדה קנדה 6.45 דקות - ישראל ישראל 6.50 דקות גברים משחקים מוקדמים - ישראל ישראל (דרור פולק, מנחם שטיין, יוסי בוגן) - ארצות הברית ארצות הברית במשחק הגמר גברה נבחרת ישראל 0-5 על נבחרת ארצות הברית. גברים משחקים מוקדמים ישראל ישראל 14 - 8 ארצות הברית ארצות הברית (טל סנונית כבש 5 שערים לזכות נבחרת ישראל) אוסטרליה אוסטרליה 10 - 7 ברזיל ברזיל גברים קבוצתי רומח קבוצתי חרב קבוצתי דקר גברים בריטניה בריטניה 25 - 10 קנדה קנדה תחרויות השחייה של המכביה נערכו בבריכת השחייה של אוניברסיטת תל אביב יהודים וספורט יהודים במשחקים האולימפיים "מצעד משלחות ססגוני, מפגני ראווה וזיקוקין כתבה על פתיחת המכביה השלוש-עשרה, מאת ברורה ביגמן, מעריב - 03.07.89 RECORDS AND RESULTS OF SOUTH AFRICA AT THE MACCABI GAMES - 1989 13th MACCABIAH (באנגלית) ריצה זו נערכה פעמיים. בפעם הראשונה ניצחה פועה נייגר מישראל בשיא מכביה חדש תוך כדי כעס רב ותסכול גדול, מאחר שהיו רק 9 משוכות ולכן הריצה והשיא כמובן נפסלו לרוע מזלה של נייגר. למחרת נערכה ריצה חוזרת, אך נייגר שניפצעה בעצת רופאיה היא לא התייצבה לריצה המחודשת ונאלצה לראות את תמי בלוך קובעת שיא מכביה חדש. אלופת ישראל בהתעמלות - פרנסין גארט - שמרה על הבכורה, מעריב, 17 בספטמבר 1989 נטע כהן מישראל קבעה במכביית הנוער במשחה ל-100 מטר חזה שיא מכביה ושיא ישראלי חדש של 1:14.83 דקות. יממה לאחר מכן, שיפרה אירית אפרתי שיא זה והעמידה אותו על 1:14.60 דקות
מזרח אמסטרדם

רובע מזרח אמסטרדם (בהולנדית: Amsterdam Oost) הוא אחד משמונה מחוזות של עיריית אמסטרדם, הולנד. הרובע הוקם בשנת 2010 ומוזג משני רבעים נפרדים, זייבורג (Zeeburg) ואוסט ואטרחראפסמר (Oost-Watergraafsmeer). הרובע משתרע על שטח של 30.56 קמ"ר וגרים בו כ-128,690 תושבים. רובע מזרח אמסטרדם נמצא מזרחית לתעלת סינגלגראכט (Singelgracht), גובל בנהר האמסטל במערב, בתעלות ויירספרטראקואורט (Weespertrekvaart) בדרום ובנהר האיי (IJ) במזרח. הרחבת הרובע אל מעבר לחגורת התעלות החלה בשלהי המאה ה-17 והסתיימה במאה ה-19 עם הקמת שכונות חדשות: אוסטרפארקבורט (Oosterparkbuurt) דפרבורט (Dapperbuurt) וייספרזיידה (Weesperzijde) אזור זה היה מוכר גם בשם המזרח הישן (Oud-Oost). בתחילת המאה ה-20 הוצאו לפועל מספר תוכניות הרחבה עירונית במזרח אמסטרדם והאזור החל להתפתח. בין השנים 1920-1940, נבנו 2 שכונות חדשות: אינדישה בורט (Indische Buurt) טרנסואלבורט (Transvaalbuurt) בשנת 1932, החלו עבודות הרכבת המזרחית (Spoorwegwerken-Oost) במטרה לשפר את דרכי הגישה אל שכונות אלה, עבודות אלה הסתיימו בשנת 1942. כמו כן הורחבו כבישים, ונבנו מספר מסלולי חשמלית. בשנות ה-90 נבנו שכונות חדשות באזור אוסטרלייק הבנחביד (Oostelijk Havengebied). בשנת 2002 החלה בניית שכונת אייבורג (IJburg) שנקראה תחילה המזרח החדש (Nieuw Oost) ואזור זייבורגחריילנד (Zeeburgereiland) הפך לאזור המיועד למגורים. בחודש מרץ 2007, כחלק מתוכנית התחדשות עירונית מספר שכונות ברובע זה עברו שיפוץ מסיבי והחלה בנייתו של אזור הקניות אוסטפורט (Oostpoort). רחוב Adam מחסן אפריקה בית בשכונה ההודית תצפית על הרובע מדיה וקבצים בנושא מזרח אמסטרדם בוויקישיתוף האתר הרשמי של רובע מזרח אמסטרדם (באנגלית)
פדרציית הבנדי הרוסית

פדרציית הבנדי הרוסית (ברוסית: Федерация хоккея с мячом России) הוא ארגון ציבורי רוסי שנוצר בשנת 1992 כיורש פדרציית הבנדי של ברית המועצות. הפדרציה חברה בפדרציית הבנדי הבינלאומית (Federation of International Bandy). הפדרציה מייצגת את האינטרסים הרוסיים בתחום הבנדי בפני פדרציית הבנדי הבינלאומית. הפדרציה מנהלת את נבחרת רוסיה בבנדי, כל ליגות הבנדי הרוסיות, כולל ליגת העל הרוסית בבנדי, תחרויות בנדי לנשים וכו'. באחריות הפדרציה לארגן את כל התחרויות הבינלאומיות שנערכות ברוסיה. הפדרציה מורכבת מ-46 ארגונים לאומיים, מחוזיים ואזוריים המנהלים את הליגות האזוריות והמחוזיות, כשהפדרציה עצמה מנהלת את ליגת הבנדי לנשים, ליגת המשנה הרוסית בבנדי ואת ליגת העל הרוסית בבנדי. אתר האינטרנט הרשמי של פדרציית הבנדי הרוסית
אולימפיה ליובליאנה (כדורגל, 2005)

מועדון הכדורגל אולימפיה ליובליאנה (סלובנית: Nogometni Klub Olimpija Ljubljana) הוא מועדון כדורגל סלובני מהעיר ליובליאנה. המועדון הוקם בשנת 2005 כהמשכו של מועדון אולימפיה ליובליאנה שפורק בשנת 2004 בשל קשיים כלכליים. בשנת 2005 התחיל את דרכו בליגה החמישית בטיבה בסלובניה וכבר בעונת 2009/10 שיחק לראשונה בליגת העל הסלובנית. בתחילת דרכה נקראה הקבוצה NK בז'יגרד. השם בז'יגרד הוא על שם שכונת המגורים ממנה קמה אולימפיה ליובליאנה. בשנת 2008 קיבלה אישור להיקרא אולימפיה לובליאנה. המועדון החדש מבהיר כי הוא המשכו של המועדון הישן אך אין קשר בין שני המועדונים, לראייה לכך ההיסטוריה והתארים של שני המועדונים נספרים בנפרד. אליפות סלובניה: 3 2015/16, 2017/18, 2022/23 הגביע הסלובני: 4 2017/18, 2018/19, 2020/21, 2022/2023 מדיה וקבצים בנושא אולימפיה ליובליאנה בוויקישיתוף אתר האינטרנט הרשמי של אולימפיה ליובליאנה אולימפיה ליובליאנה, ברשת החברתית פייסבוק אולימפיה ליובליאנה, ברשת החברתית אקס (טוויטר) אולימפיה ליובליאנה, ברשת החברתית אינסטגרם אולימפיה ליובליאנה, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu
כמעט אנושיים

כמעט אנושיים (באנגלית: Being Human) היא סדרת טלוויזיה בריטית מסוגת דרמה קומית - על-טבעי. הסדרה נוצרה על ידי טובי וויטהאוס לרשת השידור BBC Three. הסדרה עלתה לראשונה ב-25 בינואר 2009 ושידרה כשישה פרקים עד לסיום העונה ב-1 במרץ 2009. הסדרה המשיכה לשדר כעוד 4 עונות, כאשר האחרונה סיימה את שידוריה ב-10 במרץ 2013. הנחת היסוד המרכזית של "כמעט אנושיים" היא שסוגים שונים של יצורים על טבעיים קיימים לצד בני אדם, בדרגות שונות של איום. ששלושה מהיצורים העל-טבעיים האלה בוחרים לחיות בין בני אדם ולא מחוצה להם; וכי שלוש הדמויות הללו מנסות (ככל האפשר) לחיות חיי אדם רגילים למרות הלחצים והסכנות שבמצבם. הם מאוימים כל הזמן בחשיפה או ברדיפה, בלחץ של יצורים על-טבעיים אחרים ובעיות שנגרמות בגלל ניסיונותיהם להתמודד עם הטבע שלהם. ערפד, רוח רפאים ואיש זאב שגרים יחד בדירה אחת ומנסים להיות אנשים רגילים עם חיים רגילים. שינייד קינן - בתור נינה פיקרינג (2-1; משני, 3; ראשי) לנורה קריצ'לו - בתור אנני סוייר (4-1; ראשי) ראסל טובי - בתור ג'ורג' סנדס (3-1; ראשי) איידן טרנר - בתור ג'ון מיטשל (3-1; ראשי) מייקל סוצ'ה - בתור טום מק'נייר (3; משני, 5-4; ראשי) דמיאן מלוני - בתור האל יורק (5-4; ראשי) קייט בראקן - בתור אלכס מילר (4; משני, 5 ראשי) סטיבן רוברטסון - בתור דומיניק רוק (4; משני, 5 ראשי) ג'ייסון ווטקינס - בתור האריק (עונות 1–3) אנאבל סקולי – לורן דרייק גרג צ'ילין - בתור אוון (עונה 1) קלייר היגינס - בתור ג'וזי (עונה 1) ג'וזף אלטין - בתור בילי (עונה 1) דונלד סאמפטר - בתור קאמפ (עונות 1–2) אדריאן שילר - בתור הנאסי (עונה 2) פול ריס - בתור איוון (עונה 2) איימי מנסון - בתור דייזי (עונה 2) לינדזי מרשל - בתור לוסי (עונה 2) איאן פולסטון-דייוויס - בתור צ'יף וילסון (עונה 2) רובסון גרין - בתור אנתוני מק'נייר (עונה 3) לייסי טרנר - בתור ליה שאמן (עונה 3) מארק לואיס ג'ונס - בתור ריצ'רד הארגרייבס (עונה 3) אנדרו גאוור - בתור קאטלר (עונה 4) טמלה קארי - בתור פרל (עונה 4) מארק ויליאמס - בתור רגוס (עונה 4) ג'יימס לאנס - בתור קירבי (עונה 4) מארק גאטיס - בתור מר שואו (עונה 4) אלי קנדריק - בתור אליסון לרקין (עונות 4–5) פיל דייוויס - בתור קפטן האצ' (עונה 5) מדיה וקבצים בנושא כמעט אנושיים בוויקישיתוף אתר האינטרנט הרשמי של כמעט אנושיים (באנגלית) "כמעט אנושיים", במסד הנתונים הקולנועיים IMDb (באנגלית) "כמעט אנושיים", באתר Rotten Tomatoes (באנגלית) "כמעט אנושיים", באתר Metacritic (באנגלית) "כמעט אנושיים", במסד הנתונים הקולנועיים KinoPoisk (ברוסית) Lower, Eli. "Russell Tovey to leave Being Human UK".(הקישור אינו פעיל) Jones, Paul. "From Poldark to Black Mirror: What the cast of Being Human did next". Debnath, Neela. "Molony on co-star Michael Socha "I won't say it was love at first sight but..."".
SparkyLinux

ספארקי לינוקס (אנגלית: SparkyLinux) היא הפצת גנו/לינוקס, נגזרת של דביאן, המיועדת לשימוש במחשבים אישיים. היא פותחה על ידי צוות הפיתוח של חברת SparkyLinux (ספארקי לינוקס) ושוחררה בתאריך 5 במאי 2012 (גרסה 1.0, Venus). ההפצה ניתנת להורדה בגרסת 32 ו-64 ביט (בגרסה רגילה, מתגלגלת או גרסה למפתחים), גרסה לגיימרים (GameOver) גרסת לייב-סידי (SparkyLinux Rescue) וגרסאות חלקיות: גרסת CLI וגרסת Base Openbox, המספקות למשתמש בהן אפשרויות מינימליות. המערכת מופצת כשעליה מותקנות מראש תוכניות רבות כגון: דפדפן האינטרנט (FireFox), חבילת יישומים משרדיים (Libre Office), נגן המדיה (VLC), תוכנת הדואר האלקטרוני (Mozilla Thunderbird) ועוד. צוות הפיתוח משחרר אל השוק 3-4 גרסאות בשנה: מדיה וקבצים בנושא SparkyLinux בוויקישיתוף אתר האינטרנט הרשמי של SparkyLinux (באנגלית) עמוד הפיתוח באתר גיטהאב - Github (באנגלית) SparkyLinux, ברשת החברתית אקס (טוויטר)
דמוגרפיה של הממלכה המאוחדת

בממלכה המאוחדת חיים נכון לשנת 2016 כ-65,648,000 בני אדם. מבחינת גודל האוכלוסייה נמצאת הממלכה המאוחדת במקום ה-22 בעולם, אך מבחינת השטח – במקום ה-80 בלבד. הצפיפות הממוצעת בממלכה המאוחד היא 264.48 נפש לקמ"ר, מקום 47 בעולם. לפי הערכת המשרד הלאומי הבריטי לסטטיסטיקה בהתבסס על הערכות משנת 2012, תמנה אוכלוסיית בריטניה כ-73.3 מיליון בני אדם בשנת 2037. לפי הערכה זו תגדל אוכלוסיית בריטניה בכ-0.6% בשנה בממוצע. העיר הגדולה ביותר בממלכה המאוחדת היא בירת הממלכה, לונדון, שבה מתגוררים כ-8 מיליון תושבים (כ-12% מתושבי הממלכה המאוחדת). במהלך המהפכה התעשייתית תוחלת החיים של אזרחי בריטניה עלתה באופן דרמטי. מספר הפטירות בלידה ירד מ-74.5 ל-1,000 לידות בשנים 1730–1749 ל 31.8 פטירות ל-1,000 לידות בשנים 1810–1829. לפי מפקד האוכלוסין של האי הבריטי בשנת 1801 מנתה האוכלוסייה כ-10.5 מיליון תושבים. אוכלוסיית בריטניה מנתה באותה השנה כ-4.5 עד 5.5 מיליון תושבים. לפי מפקד האוכלוסין של שנת 1841 מנתה אוכלוסיית בריטניה וווילס כ-15.9 מיליון תושבים, אירלנד כ-8.2, ו-סקוטלנד כ-2.6. רעב תפוחי האדמה הגדול באירלנד אשר החל בשנות הארבעים של המאה ה-19, גרם למותם של מעל למיליון אירים ולהגירה של מעל למיליון נוספים, בעיקר לארצות הברית. ההגירה ההמונית התחזקה בעקבות הרעב ואוכלוסיית אירלנד המשיכה לרדת עד לאמצע המאה ה-20. אוכלוסיית אנגליה כמעט והכפילה את עצמה בין השנים 1851 ל-1901 כאשר גדלה מ-16.8 מיליון תושבים ל-30.5 מיליון. אוכלוסיית אירלנד צנחה מ-8.2 מיליון בשנת 1841 לפחות מ-4.6 מיליון בשנת 1901. במחקר שבוצע על ידי אניד צ'ארלס בתחילת שנות ה-30 של המאה ה-20 הוכח שגידול האוכלוסייה באנגליה צפוי לרדת. לאחר 1901 בוצעו החישובים על שטחה של בריטניה בלבד (243,820 קמ"ר). לפני 1901 בוצעו החישובים על שטחה של בריטניה ועל שטחה של אירלנד (314,093 = 243,820 + 70,273). מוצא תושבי הממלכה המאוחדת לפי מדינה הטבלה למטה מציגה את ההתפלגות הדתית בבריטניה לפי תוצאות משאלי עם שנערכו בשנים 2001 ו-2011. מדיה וקבצים בנושא דמוגרפיה של הממלכה המאוחדת בוויקישיתוף https://web.archive.org/web/20070820070225/http://www.galtoninstitute.org.uk/Newsletters/GINL9606/social_context.htm ממצאי המחקר
ג'יימס מארס

ג'יימס מארס (באנגלית: James R. Marrs) הוא קצין בדימוס בדרגת מייג'ור גנרל בחיל האוויר של ארצות הברית. מארס ב-1987 תואר ראשון ביחסים בינלאומיים מאקדמיית חיל האוויר של ארצות הברית. הוא הוכשר כקצין מודיעין, שירת במרכז ללוחמה אלקטרונית של חיל האוויר ובטייסת המודיעין ה-18. לאחר לימודים במכללה לפיקוד ומטה של חיל האוויר שירת כראש ענף אסטרטגיית אוויר וחלל במחלקת התכנון של חיל האוויר. מיוני 2001 עד אוגוסט 2002 פיקד על טייסת המודיעין ה-91. בשנים 2004–2005 שימש עוזרו לענייני ביטחון לאומי של סגן נשיא ארצות הברית דיק צ'ייני. ביולי 2005 מונה למפקד לשכת הסוכנות לביטחון לאומי בטקסס ומפקד להק המודיעין 543. בשנים 2007–2009 מונה למפקד כנף המודיעין, ריגול וסיור ה-480. ביוני 2009 מונה לראש מחלקה במטה חיל האוויר העוסקת בענייני המועצה לביטחון לאומי והמטות המשולבים. ביולי 2010 מונה לעוזרו הצבאי של תת-מזכיר ההגנה לענייני מודיעין. במהלך ביצוע תפקיד זה קודם לדרגת בריגדיר גנרל. באוגוסט 2011 מונה לקצין המודיעין של כוח הסיוע הביטחוני הבינלאומי וסגן לענייני מודיעין של כוחות ארצות הברית באפגניסטן. ביולי 2012 מונה לסגן ראש אגף המודיעין במטות המשולבים וראש כוח המשימה לאפגניסטן-פקיסטן במחלקת ההגנה. במרץ 2014 מונה לקצין המודיעין של פיקוד הסייבר של ארצות הברית. ביוני 2015 מונה לראש אגף המודיעין במטות המשולבים. באוגוסט 2017 מונה לעוזר ראש אגף המודיעין, מעקב וסיור במטה חיל האוויר. הוא פרש משירות הקבע בינואר 2020. מארס בעל תואר שני במדיניות ציבורית מאוניברסיטת הרווארד ובעל תואר שני בלימודי כוח אווירי מבית הספר ללימודים מתקדמים של חיל האוויר. ביוגרפיה באתר חיל האוויר של ארצות הברית ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'יימס מארס".
שיקגו JUSTICE

שיקגו JUSTICE (בתרגום חופשי: שיקגו חוק וצדק) היא סדרת דרמה משפטית אשר הופקה עבור רשת NBC האמריקנית בין מרץ ל-מאי 2017. במקור, הסדרה יועדה להיות ספין אוף של "שיקגו PD". הסדרה נוצרה על ידי דיק וולף, ובוטלה לאחר עונתה הראשונה. הסדרה היא חלק מזיכיון "שיקגו", אשר מכסה תחומים שונים הקשורים בעיר שיקגו. הפרק הראשון של הסדרה הוא פרק קראוסובר עם סדרות שיקגו האחרות. בישראל הסדרה שודרה בערוץ כאן 11. האירועים מתרחשים בשיקגו ועוקבים אחר פרקליטות המדינה בראשו עומד עורך הדין מארק ג'פריז (ווית'רס), עוזרי התובע המדיני פיטר סטון (ווינצ'סטר) ואנה ולדז (ברבר), חוקריו - לורה נייגל (קרטר) ואנתוניו דוסון (סדה) והצוות המלווה אותם מדי משפט המנסים להביא את הצדק עבור הקורבנות. בדומה לסדרות "שיקגו" האחרות, "פרקליטי שיקגו" זכתה אף היא לביקורות חיוביות, בין היתר באתר Rotten Tomatoes ואילו באתר Metacritic זכתה לדירוג פושר במיוחד של 57 מתוך 100. על אף הדירוג הנאה, הוחלט ב-NBC להוריד את הסדרה בסוף עונתה הראשונה והיחידה ולא להשיבה לשידור. אתר האינטרנט הרשמי של שיקגו JUSTICE (באנגלית) שיקגו JUSTICE, ברשת החברתית אקס (טוויטר) "שיקגו JUSTICE", במסד הנתונים הקולנועיים IMDb (באנגלית) "שיקגו JUSTICE", באתר Rotten Tomatoes (באנגלית) "שיקגו JUSTICE", באתר Metacritic (באנגלית) "שיקגו JUSTICE", במסד הנתונים הקולנועיים KinoPoisk (ברוסית) נועה פרייס‏, בפריים טיים של "כאן": ניקי גולדשטיין וסדרה מהיוצר של "חוק וסדר" ששודרה ברשות, באתר וואלה, 14 במאי 2017 הערב בכאן 11, באתר אפי טריגר - פופ טארטס, ‏2017-05-19 ‘Chicago Justice’ Canceled By NBC After One Season, באתר Deadline, מאי 2017 (באנגלית)
מור יוסף

האם התכוונתם ל... אלעזר מור יוסף – רב במרוקו דורון מור יוסף – קצין צה"ל בדרגת אלוף-משנה, אשר שימש כמפקד מחוז דרום בפיקוד העורף יהושע מור יוסף – אסטרטג, דובר ושדרן רדיו, היה מנהלה הראשון של תחנת גלי ישראל פרופ' שלמה מור יוסף - רופא גינקולוג ישראלי, כיהן כמנכ"ל המוסד לביטוח לאומי וכמנכ"ל המרכז הרפואי הדסה ועדת מור יוסף – ועדה ציבורית שמונתה על ידי מנכ"ל משרד הבריאות, על מנת לבחון את ההסדרה החקיקתית של נושא הפריון וההולדה בישראל, בראשות פרופ' שלמה מור יוסף
עונת 2012/2013 בסרייה א'

עונת 2012/2013 בסרייה א' הייתה העונה ה-111 של התחרות אורגנה על ידי Lega Serie A. המשחקים החלו ב-26 באוגוסט 2012 והסתיימו ב-19 במאי 2013. בליגה השתתפו 20 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו. פסקארה, טורינו וסמפדוריה היו הקבוצות שעלו מהליגה השנייה. יובנטוס זכתה באליפות הליגה בפעם השנייה ברציפות ובפעם ה-29 בתולדות המועדון. בסיום העונה, ב-18 באוגוסט 2013 נערך משחק של הסופר קאפ האיטלקי בו יובנטוס ניצחה 4:0 את לאציו וזכתה בגביע. בסיום העונה לסרייה ב' ירדו פלרמו, רובור סיינה ופסקארה. במקום הקבוצות שירדו, לסרייה א' העפילו ססואולו, הלאס ורונה וליבורנו. תוך הורדת נקודה תוך הורדת 2 נקודות תוך הורדת 6 נקודות אורוגוואי אדינסון קבאני, שחקנה של נאפולי כבש 29 שערים וזכה בתואר מלך השערים. התאחדות הכדורגל האיטלקית העניקה פרס לכדורגלן השנה לאנדראה פירלו, יובנטוס. זאת בפעם השנייה ברציפות. בנוסף לכך, נבחרה קבוצת השנה: ערך מורחב – הרכב העונה בליגה האיטלקית מדיה וקבצים בנושא עונת 2012/2013 בסרייה א' בוויקישיתוף נתונים מאתר rsssf נתונים מפורטים מאתר bdfutbol
ירון אנוש

ירון אנוש (נולד ב-1955) הוא עיתונאי ושדרן רדיו ישראלי. מגיש את התוכנית "קול שישי" בתאגיד כאן. ירון אנוש היה עורך וכתב ברשת ב של רשות השידור. בשנת 1993 החל לשדר את התוכנית "קול שישי", תוכנית רדיו אישית באווירה רגועה, הכוללת פינות איתור ספרים, בישולים לשבת, המלצות לטיולים ומוזיקה יוונית. אנוש יזם ב-2007 את חידוש התוכנית "המדור לחיפוש קרובים" והחל להגישה. שימש יו"ר אגודת העיתונאים בירושלים וחבר מועצת העיתונות. בתחילת שנות ה-90 עבר להתגורר באי היווני קורפו, ולימד עברית את ילדי הקהילה היהודית במקום. ב-2004 הופסקה עבודתו על ידי מנהל הרדיו יוני בן מנחם. לדברי אנוש, החלטותיו של בן מנחם נוצרו על רקע מאבק אגודת העיתונאים בירושלים, בה שימש אנוש כיו"ר, כנגד הנהלת רשות השידור. בעקבות זאת עבר אנוש לשדר את התוכנית ברדיו ללא הפסקה ובסינדיקציה ברדיו צפון ללא הפסקה. ב-2007 שב אנוש לרשות השידור, וחזר להגיש את תוכניותיו "קול שישי" ו"המדור לחיפוש קרובים". את התוכנית המדור לחיפוש קרובים שידר אנוש עד 2012, אז עברה להגשה ועריכה על ידי איזי מן. אנוש המשיך לשדר את "קול שישי" עד לסגירתה של רשות השידור. ב-2017, עם פתיחת שידורי הרדיו של תאגיד השידור הציבורי, המשיך לשדר את תוכניתו הוותיקה. נוסף על עבודתו ברדיו, מדריך ירון אנוש טיולים ליוון כמומחה למוזיקה ולתרבות יוון. אנוש מקיים גם מופעים המשלבים מוזיקה יוונית וסיפורים אודות יוון. נשוי ואב לשלושה. מתגורר בתל אביב. ירון אנוש, ברשת החברתית פייסבוק ירון אנוש, הסנדלרים יחפים, באתר העין השביעית, 1 ביולי 2004 "המדור לחיפוש קרובים" ברשת ב’ של ’קול ישראל’ לשרות ממשלת דרום קוריאה, באתר כאן נעים, ‏13 במאי 2010 פס קול ישראל - 80 שנה לשידור העברי - ירון אנוש, סרטון באתר יוטיוב קרן צור, אוזו כיף, באתר nrg‏, 27 ביוני 2006 ענת באלינט, ירון אנוש הודח מהגשת "כל שישי" ברשת ב' על פי החלטת מנהל קול ישראל יוני בן מנחם, באתר TheMarker‏, 23 באפריל 2004 השדרן ירון אנוש עבר לרדיו ללא הפסקה, באתר News1 מחלקה ראשונה, 14 באוקטובר 2004 חני יודל, אנוש שב לתחנה בה עבד למעלה מ-20 שנה, עם התוכנית הוותיקה ’קול שישי’; בנוסף יגיש תוכנית לאיתור קרובים, באתר ביזפורטל, 30 בינואר 2007 אלכסנדר כץ, שלום קיטל מצטרף לתאגיד 'כאן'; יגיש תכניות ברשת ב', באתר אייס, 7 בדצמבר 2016 משה גלעד, הטברנות והמועדונים המומלצים באתונה, באתר הארץ, 31 בינואר 2013